অর্থনৈতিক রিপোর্টার ॥ মোবাইল ব্যাংকিংয়ের মাধ্যমে ইউটিলিটি বিল পরিশোধ ক্রমে বাড়ছে। এ সেবায় ব্যাংকে যাওয়া, লাইনে দাঁড়ানো প্রভৃতির ঝক্কি নেই। তাছাড়া দিনের যে কোনো সময় ইচ্ছে করলেই বিল পরিশোধ করা যায়। এসব কারণে ঝামেলামুক্ত এ সেবায় ঝুঁকছে সাধারণ মানুষ। মোবাইল ফিন্যান্সিয়াল সার্ভিস সংক্রান্ত বাংলাদেশ ব্যাংকের প্রতিবেদন বিশ্লেষণ করে দেখা যায়, আগস্ট মাসে মোবাইল ব্যাংকিংয়ের মাধ্যমে ইউটিলিটি বিল পরিশোধ করা হয়েছে ৩৭৩ কোটি টাকা, যা জুলাই মাসের তুলনায় ৩৬ শতাংশ বেশি। জুলাই মাসে ইউটিলি বিল পরিশোধের পরিমাণ ছিল ২৭৩ কোটি টাকার মতো।